***ASOCIATIA DE DEZVOLTARE INTERCOMUNITARA PENTRU***

***TRANSPORT PUBLIC PITESTI***

**RAF : 45/RA/25.06.2021**

**CIF : 44511333**

**BANCA : RO86BRDE030SV21031620300 BRD PITESTI**

**PITESTI , STR CONSTANTIN BRANCOVEANU , BL B3-B4 , CAM 7-9**

[**office@aditpp.ro**](mailto:office@aditpp.ro)

**www.aditpp.ro**

**RAPORT privind modificarea Contractului de delegare a gestiunii serviciului public de transport local de călători pe raza UAT-urilor membre ale Asociației de Dezvoltare Intercomunitară pentru Transport Public Pitești**

Asociația de Dezvoltare Intercomunitară pentru Transport Public Pitești a fost construită în scopul organizării, reglementării, exploatării, monitorizării și gestionării în comun a serviciului de transport public local de călători pe raza de competență a unităților administrativ-teritoriale membre, pentru realizarea în comun a unor proiecte de investiții publice de interes zonal sau regional destinate înființării, modernizării și/sau dezvoltării sistemelor de utilități publice aferente serviciului.

Primăria Municipiului Pitești a dispus transmiterea unor bunuri declarate de uz, respectiv de interes public local, din administrarea societății Publitrans 2000 SA către Serviciul Public de Exploatare a Patrimoniului Pitești, bunuri prevăzute în Anexa 2 a HCL Pitești nr. 597/18.12.2025, fapt ce impune modificarea anexelor 2.1.A.1 ” INVENTARUL BUNURILOR CE ALCĂTUIESC DOMENIUL PUBLIC AL MUNICIPIULUI PITEȘTI”. În hotărârea anterior menționată a fost aprobată și actualizarea valorii de inventar de la 1.683.166,24 lei la 1.840.897,76 lei a platformei betonate din str. Costache negri, nr 30 (nr. inventar 802015250), fapt ce implică modificarea aceleiași anexe a Contractului de Delegare.

Prin adresele nr. 151/13.01.2026, respectiv 658/14.01.2026, înregistrate la Asociația de Dezvoltare Intercomunitară pentru Transport Public Pitești sub nr. 12/14.01.2026, respectiv 14/15.01.2026, atât Primăria Comunei Moșoaia, cât și Primăria Comunei Căteasca, au solicitat modificarea programului de transport, în sensul introducerii de noi curse. Aceste aspecte au fost analizate la nivelul Asociație și considerându-se oportune necesită modificarea anexelor 1.1.B, 1.2.B, 1.3.B ale Contractului de Delegare, împreună cu anexa 1.2 a Caietului de Sarcini al acestuia.

**Director General,**

**Cristian POPESCU**

**Autoritatea de transport, planificare,**

**reglementare, autorizare,**

**C.j. Horia-George Ștefănescu**